Mboi Tuinis
Mboi Tuinis (gvar. Mbói Tu'ĩ) – gvaranių mitologinė būtybė, pelkių, vandens gyvių valdovas. Mboi Tuinis yra Tau ir Keranos sūnus, vienas iš 7 legendinių siaubūnų. Vaizduojamas kaip milžiniška gyvatė su papūgos galva ir dideliu snapu. Turi raudoną kraujo spalvos liežuvį. Kūnas padengtas plunksnomis. Mboi Tuinio žvilgsnis sukelia siaubą. Pasak legendų jis gyvena pelkėse, mėgsta drėgmę ir gėles. Skleidžia labai garsų ir baisų klyksmą.